ยกเลิกพรก.ฉุกเฉินเห็นดัชนีระดับ 850 จุด
นักวิเคราะห์ระบุยกเลิกพรก.ฉุกเฉินเห็นดัชนีระดับ 850 จุด
7 ก.ค. 2553

นักวิเคราะห์ระบุยกเลิกพรก.ฉุกเฉินเห็นดัชนีระดับ 850 จุด
นายเทิดศักดิ์ ทวีธีระธรรม ผู้อำนวยการฝ่ายวิเคราะห์หลักทรัพย์ บริษัทหลักทรัพย์ เอเซีย พลัส กล่าวในงานสัมมนา “จับจังหวะลงทุน..เลือกหุ้นQ3” ว่า เงินทุนต่างชาติยังไม่ไหลกลับเข้ามาลงทุนในตลาดหุ้นไทยเพราะไม่มั่นใจในภาวะการเมืองในประเทศ จากการที่รัฐบาลยังไม่ยกเลิกพรก.ฉุกเฉินซึ่งตีความได้ว่าสถานการณ์โดยภาพรวมยังไม่นิ่ง 
ดังนั้นทำให้ดัชนีเคลื่อนไหวในกรอบจำกัดเพียง 40 จุด ระหว่าง 780 จุด จนถึง กรอบด้านบน 810-820 จุด หากรัฐบาลยกเลิกพรก.ฉุกเฉินมีความเป็นไปได้ว่าจะซื้อขายอยู่บนอัตราราคาเทียบกับกำไรสุทธิ(พีอี)ระดับ 14 เท่า หรือดัชนีที่ระดับ 850 จุด
ในกรณีที่หุ้นเคลื่อนไหวในกรอบจำกัดแนะนำให้นักลงทุนเลือกลงทุนหุ้นที่มีการจ่ายเงินปันผลระหว่างกาลดี และมีค่าพี/อีต่ำ เช่นบริษัท ชิน คอร์ปอร์เรชั่น(SHIN)  บริษัท มั่นคงเคหะการ(MK) และบริษัท แลนด์ แอนด์ เฮ้าส์(LH) เป็นต้น